stanford-oval/wikipedia huggingface dataset:
Avohuolto
Avohuollon palvelut ja tukitoimet

Avohuollon palveluihin ja tukitoimiin kuuluvat:
Tukihenkilö tai -perhe
Perhetyö (kotipalvelu)
Perheryhmät
Lastenhoidon järjestäminen
Lasten koulunkäynnin, harrastusten ja lomatoiminnan tukeminen taloudellisesti
Terapiapalvelut
Toimeentulotuki
Erilaisten yhteisöjen palvelut ja vertaistuki
Lastensuojelun sijaishuollon avopalvelut
Perhekuntoutus
Lyhytaikainen avohuollon sijoitus
Lasten edunvalvonta esitutkinnassa ja oikeudessa
Alle 18-vuotiaan henkilötutkinnat
Assur-Etil-Ilani

Assur-Etil-Ilani oli Assyrian kuningas 627–623 eaa. Hänen isänsä ja edeltäjänsä Assurbanipal kuoli 627 eaa., joidenkin historioitsijoiden mukaan tämä tosin luopui vallasta jo 630 eaa.
Assur-Etil-Ilanin valtakausi jäi lyhyeksi. Hänen veljensä Sinsharishkun julistautui vasallivaltio Babylonian kuninkaaksi, mutta babylonialaiset nousivat kapinaan ja karkottivat tämän. Sinsharishkun kaappasi sen sijaan vallan Assyriassa. Maa joutui sisällissotaan, ja Assur-Etil-Ilani kuoli taistelussa.
| 0 | 1 | 2 |
| --- | --- | --- |
| Edeltäjä: Assurbanipal | Assyrian kuningas 627–623 eaa. | Seuraaja: Sinsharishkun |
Assunta Meloni

| Assunta Meloni> San Marinon kapteenivaltionhoitaja Yhdessä Ernesto Benedettinin kanssa |
| --- | --- |
 1.10.2008 – 1.4.2009  
Edeltäjä:  Rosa Zafferani Federico Pedini Amati
Seuraaja:  Massimo Cenci Oscar Mina
Henkilötiedot
Syntynyt: 21. huhtikuuta 1951 (ikä 73)  Città di San Marino, San Marino
Kansalaisuus:   sanmarinolainen
Puoliso:  Fabrizio Stacchini
Lapset:  2
Tiedot
Puolue:  Kansan allianssi
Tutkinnot:  Rooman Sapienza-yliopisto Urbinon yliopisto
Assunta Meloni (s. 21. huhtikuuta 1951) on sanmarinolainen poliitikko, joka on toiminut maansa kapteenivaltionhoitajana eli valtionpäämiehenä.
Meloni opiskeli vieraita kieliä Rooman Sapienza-yliopistossa, jonka jälkeen hän jatkoi kaksi vuotta Urbinon yliopistossa. Ennen poliittista uraansa hän toimi San Marinon tasavallan yliopiston pedagogiikan ja historian yksikön johtajana..
San Marinon suur- ja yleisneuvosto valitsi Melonin kapteenivaltionhoitajan virkaan yhdessä Ernesto Benedettinin kanssa syyskuussa 2008. Heidän puolivuotinen virkakautensa alkoi 1. lokakuuta..
Meloni on naimisissa Fabrizio Stacchinin kanssa. Parilla on kaksi lasta..
Banach

Banach voi tarkoittaa seuraavia:
Michael Wallace Banach (s. 1962), yhdysvaltalainen katolinen arkkipiispa
Stefan Banach (1892–1945), puolalainen matemaatikko
Banach(in)-avaruus
Banachin kiintopistelause
Banachin–Tarskin paradoksi
Banachin tulitikkuongelma
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Banach”, voi hakea sivunnimihaulla, laajalla sivunnimihaulla tai tekstihaulla.
Banaanisodat

Banaanisodat olivat Yhdysvaltain Keski-Amerikassa ja Karibialla suorittamia miehityksiä, poliisitoimia ja interventioita vuosien 1898 ja 1934 välillä. Interventiot suoritti pääasiassa Yhdysvaltain merijalkaväki.
Yhdysvaltain merijalkaväen sotilaita ja haitilainen opas vuonna 1915.
Pariisin rauhan jälkeen Yhdysvallat sai haltuunsa Kuuban, Puerto Ricon, Guamin ja Filippiinit. Tämän jälkeen Yhdysvallat suoritti interventioita Kuubaan, Panamaan, Hondurasiin, Nicaraguaan, Meksikoon, Haitille ja  Dominikaaniseen tasavaltaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Banana Wars
Aseet ja varusteet suomalaisessa tarustossa

Hautalöytöihin perustuva piirros rautakauden suomalaisesta aseineen. Kuvitusta Kalevalan englanninkieliseen käännökseen vuodelta 1888.
Suomalaisten tarujen sankareilla ja vastustajilla on erilaisia aseita, joista jotkut ovat merkittävässä asemassa kertomuksissa. Sankarin ase on usein miekka, joka on muinoin ollut kalleimpia aseita, ja ilmeisesti myös statusarvoltaan suurimpia. Jousi taas koetaan useammin pahojen ja vihollisten aseeksi.
Kansantarinoiden henkilöiden suhtautuminen ongelmiin, vihollisiin ja vastoinkäymisiin vaihtelee. Jotkut kertomukset ylistävät nokkeluutta, viisautta tai taikaa, toiset taas sotaista sankaruutta. Myöhempänä aikana sekä rauhanaatteen että maanpuolustushengen kannattajat ovatkin löytäneet suomalaisesta kansanrunoudesta kootusta Kalevalasta tukea mielipiteilleen.
Miekat

Miekka esiintyy usein suomalaisessa kansanrunoudessa ja Kalevalassa esimerkiksi Väinämöisen aseena. Suomalaisten tarujen miekat takoi usein seppä Ilmarinen. Suomalaisen sepän takomat miekat tunnettiin myös virolaisessa runoudessa ja Kalevipoeg-eepoksessa. Taiteessa taruhahmojen miekat on yleensä kuvattu rautakautisten miekkojen kaltaisiksi.
Kaksintaistelu miekoin on monissa kertomuksissa tapojen säätelemä tapahtuma. Ensin mennään sopivalle taistelutanterelle. Esimerkiksi sisällä ei sovi tapella. Sitten vertaillaan miekkoja ( miekan mittelö = mittaaminen ). Se jolla on pitempi miekka, saa lyödä ensin.
Miekkaa kuvaillaan usein erityisen kiiltäväksi tai taivaankappalein koristelluksi. Kalevalassa Väinämöisen miekkaa kuvaillaan näin:
Olipa miekka miestä myöten,

kalpa kantajan mukahan,

jonka kuu kärestä paistoi,

päivä paistoi lappeasta,

tähet västistä välötti...
Erilaiset eläimet, kuten hevonen ja koira, ovat myös usein miekan koristeina.
Itsemurhaa suunnitteleva Kullervo puhuu miekalleen. Miekka sanoo tappavansa Kullervon mielellään, sillä on syönyt paljon syytöntä lihoa ja juonut paljon syytöntä verta, ja voisi välillä syödä syyllistäkin. Kullervo syöksyy miekkaansa.
Lemminkäinen ei ole suurta sukua, mutta hän omistaa tulisen miekan, jolla kerskuu suurentavansa sukunsa. Hän tappaakin sillä Pohjolan isännän, vaikka Pohjolan isännän miekka on pitempi.
Miekat > Väinämöisen miekka

Kalevalan alkuvaiheessa Väinämöinen välttää miekkansa käyttämistä. Hän kieltäytyy miekkailemasta Joukahaisen kanssa, vaan laulaa tämän suohon.
Suunnitellessaan hyökkäystä Pohjolaan Väinämöinen käskee Ilmarista takomaan uuden miekan. Miekka on kullattu ja hopeoitu ja se kerrotaan kaikkein parhaaksi. Väinämöinen kolistelee saamaansa miekkaa kahden kallion välissä, ja kehuskelee, että sillä löisi vaikka vuoret poikki.
Väinämöinen käyttää miekkaa Pohjolan väkeä vastaan, iskien pohjan poikien päitä kuten nauriin naatteja. Louhen hyökätessä Kokkolintuna Sampoa kuljettavaan laivaan Väinämöinen kuitenkin käyttää airoa aseenaan, sillä miekka ei ylettäisi.
Väinämöisen miekka on tärkeässä osassa Don Rosan Sammon Salaisuus -nimisessä Aku Ankka -tarinassa.
Muita aseita

Jousi oli entisaikoina tärkeä ase, mutta tarustossa se on useammin pahojen ja vastustajien ase. Esimerkiksi lappalainen Joukahainen ampuu kostoksi sankari Väinämöistä jousellaan. Lapinnoitien uskottiin ampuvan näkymättömiä noidannuolia, joista ei jäänyt haavaa, mutta jotka tekivät kipeää.
Kirvestä tai tapparaa käytettiin esimerkiksi Ison Tammen ja kasken kaatoon ja työkaluna, mutta harvemmin taistelussa.
Soturi Tiera oli tunnettu keihään käyttäjä.
Jumalilla ja riistanhaltijoilla oli erilaisia aseita. Usein loitsuissa riistanhaltijaa pyydettiin tulemaan avuksi kultainen kurikka kädessään.
Joissain uudemman ajan tarinoissa esiintyy myös tuliaseita, kuten tykki, pyssy ja "putki" (jokin tuliase). Tällainen on esimerkiksi tarina Laiska-Jaakosta.
Varusteita

Kalevalaisessa runoudessa on usein sodankävijän varusteeksi mainittu "lustot", "teräsvyöt", "rautapaidat" tai "rautapannat". Nämä on yleensä tulkittu panssaripaidoiksi, mutta jotkut tutkijat, kuten Martti Haavio olettavat, että kyseessä olisivat ainakin joissain tapauksissa taikavarusteet, voimavyöt.
Sodankävijän loitsuissa pyydetään toisinaan Ukko ylijumalaa pudottamaan umpiputki, suojaava taikaesine.
Kypärästä puhutaan toisinaan. Surullisella mielellä olevan sanotaan olevan "kallella kypärin" ja uljaan sulhasen kehuntalauluissa voidaan huomioida tämän päässä oleva pysty tai kultainen kypärä. Sotasaaliina saatua kultaa ja hopeaa voidaan mitata sillä, miten monta kypärää se täyttää. Metsän poikaa kutsutaan punakypäräksi.
Kilpi on varusteena kansanrunoissa Kalevan pojalla, josta tunnetaan myös nimi Kullervo. Hän pyytää seppää takomaan itselleen miekan, kilven ja kirveen.
Lähteitä

Suomen Kansan Vanhat Runot
Martti Haavio: Suomalainen mytologia (1967)
Tällaisia miekkoja käytettiin Suomessakin rautakauden lopulla, sydänkalevalaiseksi kutsuttuna aikana
Beaujeu

Beaujeu voi tarkoittaa seuraavia:
Guillaume de Beaujeu, Temppeliherrojen suurmestari 1200-luvulla
Beaujeu, kunta Ranskan Alpeilla
Beaujeu-Saint-Vallier-Pierrejux-et-Quitteur, kunta itäisessä Ranskassa
Beaujeu, kunta beaujolais-viinialueella Ranskan Rhônen departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beaujeu”, voi hakea sivunnimihaulla, laajalla sivunnimihaulla tai tekstihaulla.
Aspa-säätiö

Aspa-säätiö vuokraa asuntoja arjessaan tukea tarvitseville mielenterveyskuntoutujille ja eri tavoin vammaisille ihmisille eri puolilla Suomea.
Aspan perustivat vuonna 1995 13 sosiaali- ja terveysalan järjestöä: Epilepsialiitto, FDUV, Invalidiliitto, Kehitysvammaisten Palvelusäätiö, Kehitysvammaisten Tukiliitto, Kehitysvammaliitto, Kuurojen Liitto, Mielenterveyden keskusliitto, Neuroliitto, Nuorten Ystävät, Näkövammaisten liitto, Suomen CP-liitto ja Parkinsonliitto.
Hankkeet ja kehittämistoiminta

Aspa-säätiön hankkeissa kehitetään asiakkaiden itsenäistä elämää ja tuetaan ihmisiä hyödyntämään ja tunnistamaan omia voimavarojaan.
Hankkeissa ja toiminnoissa tarjotaan mielekästä sisältöä elämään ja ratkotaan itsenäisen arjen toteuttamiseen liittyviä haasteita. Toimintaan osallistumalla voi löytää uuden harrastuksen, oppia digitaitoja, osallistua asumisen ja palvelujen kehittämiseen ja löytää omia voimavaroja. Kokemustoimijat ovat toiminnassa tärkeässä roolissa.
Aspa-konserni

Aspa-konsernin muodostavat Aspa-säätiö ja sen omistamat kaksi tytäryhtiötä: Aspa Palvelut Oy ja Aspa Asiantuntijapalvelut Oy.
Aspa Palvelut on yhteiskunnallinen yritys, joka tuottaa yksilöllisiä asumispalveluja mielenterveys- ja päihdekuntoutujille, eri tavoin vammaisille ihmisille ja muille arjessaan tukea tarvitseville. Yksiköitä eli Aspa-koteja on eri puolilla Suomea.
Aspa Asiantuntijapalvelut Oy tarjoaa koulutuksia, konsultointia, vertaisarviointeja ja tukea asumisen palveluiden kehittämiseen.
Suuntaaja-lehti

Aspa-säätiö julkaisi Suuntaaja-lehteä 2010-luvulla. Suuntaaja oli erityisryhmien asumiseen keskittyvä lehti. Lehden kirjoitukset käsittelivät muun muassa vammaisten ihmisten ja mielenterveyskuntoutujien asumista, osallisuutta ja yhdenvertaisuutta, asumispalveluiden nykytilaa ja tulevaisuutta, hyvinvointiyhteiskunnan palvelujärjestelmää ja sen problematiikkaa, järjestöjen toimintaedellytyksiä ja toimintakentän muutoksia.
Ariommat

| Ariommat |
| --- | --- |
 Täpläariomma (Ariomma regulus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Scombriformes
Alalahko::  Voikalamaiset Stromateoidei
Heimo::  Ariommat Ariommatidae  Haedrich, 1967
Suku::  Ariomma  Jordan & Snyder, 1904
Katso myös
   Ariommat Wikispeciesissä   Ariommat Commonsissa 
Infobox OKNimi-testi OK: 
Ariommat (Ariommatidae) on Scombriformes-lahkoon kuuluva kalaheimo. Heimon lajeja tavataan lämpimistä valtameristä.
Lajit ja anatomia

Ariommien heimoon kuuluu yksi suku (Ariomma) ja lähteestä riippuen 6–8 lajia. Lajeja ovat muun muassa ariomma (Ariomma bondi), ruskoariomma (Ariomma melanurus) ja täpläariomma (Ariomma regulus). Ariommat ovat pienikokoisia kaloja ja saavuttavat yleensä noin 20 cm:n pituuden. Ruumiinmuodoltaan ne ovat ovaalinmallisia kaloja. Ariommilla on kaksi selkäevää, jotka ovat vain hieman erillään toisistaan. Etumainen selkäevä on piikikäs. Kalojen pyrstöevä on selkeästi haarautunut ja pyrstön varressa on kaksi kölimäistä uloketta. Ariommien suu ja hampaat ovat pienet. Suomut ovat ariommilla suurikokoiset ja tyypillisesti väriltään harmaat. Ruumiissa voi olla myös tummempia täpliä ja poikasilla on kolme pystyraitaa.
Levinneisyys ja elintavat

Ariommalajeja tavataan trooppisista ja subtrooppisista vesistä Yhdysvaltain ja Etelä-Amerikan länsi- ja itärannikolta, Afrikan ja Aasian rannikkoalueilta ja Tyynestämerestä. Ne ovat parvissa eläviä kaloja, jotka liikkuvat yleensä lähellä mutapohjaa mannerjalustoilla ja avomerellä. Nuoret kalat liikkuvat tyypillisesta aikuisia ariommia matalammissa vesissä. Monet ariommalajit ovat rasvaisia ja hyviä ruokakaloja.
Awesome as Fuck

| Awesome as Fuck Green Day |
| --- | --- | --- |

Livealbumin tiedot
 Äänitetty : 2009–2010
 Julkaistu: 22. maaliskuuta 2011
 Tyylilaji: punk rock, alternative rock
 Kesto: 63.46
 Levy-yhtiö: Reprise
Listasijoitukset
  Suomen virallinen lista: 20.
Green Dayn muut julkaisut
| Last Night on Earth: Live in Tokyo 2009 | Awesome as Fuck 2011 | ¡Uno! 2012 |
Awesome as Fuck on Green Dayn livealbumi ja DVD 21st Century Breakdown -kiertueelta. DVD on Tokiosta ja bonuskappale Cigarettes and Valentines on Phoenixista, Arizonasta.  Levyllä on uusi kappale: Cigarettes and Valentines.
Kappaleet

| --- | --- |
 CD 21st Century Breakdown – 5.52  Know Your Enemy – 4.50  East Jesus Nowhere – 5.08  Holiday – 4.16  ¡Viva La Gloria! – 4.11  Cigarettes and Valentines – 2.44  Burnout – 2.17  Going to Pasalacqua – 4.01  J.A.R. (Jason Andrew Relva) – 2.44  Who Wrote Holden Caulfield? – 3.22  Geek Stink Breath – 2.08  When I Come Around – 3.11  She – 2.40  21 Guns – 5.56  American Idiot – 4.23  Wake Me Up When September Ends – 3.12  Good Riddance (Time of Your Life) – 2.57 Deluxe Edition Letterbomb – 4.34   Christie Road – 4.01 iTunes Deluxe Edition Paper Lanterns / 2,000 Light Years Away – 6.00  :  DVD 21st Century Breakdown  Know Your Enemy  East Jesus Nowhere  Holiday  Static Age  ¡Viva La Gloria!  Boulevard of Broken Dreams  Burnou  Geek Stink Breath  Welcome to Paradise  When I Come Around  My Generation  She  21 Guns  American Eulogy  Jesus of Suburbia  Good Riddance (Time of Your Life)
Kokoonpano

Billie Joe Armstrong – laulu, kitara
Mike Dirnt – basso, taustalaulu
Tre Cool – rummut, taustalaulu
Jason White – kitara, taustalaulu
Jason Freese – piano, saksofoni, taustalaulu
Jeff Matika – kitara, taustalaulu
Arviot

Allmusic:
Soundi:
Anno Domini High Definition

| Anno Domini High Definition Riverside |
| --- | --- | --- |

Studioalbumin tiedot
 Julkaistu: 15. kesäkuuta 2009
 Tyylilaji: progressiivinen metalli
 Kesto: 44.39
 Levy-yhtiö: Mystic Production
Listasijoitukset
  1.
Riversiden muut julkaisut
| Reality Dream 2007 | Anno Domini High Definition 2008 | Shrine of New Generation Slaves 2013 |
Anno Domini High Definition on puolalaisen metalliyhtye Riversiden neljäs studioalbumi. Se julkaistiin 19. kesäkuuta 2009. Sen musiikin on säveltänyt Riverside ja sanoittanut Mariusz Duda. Albumin kansitaiteen ja muun kuvituksen on tehnyt Travis Smith.
Albumi nousi Puolassa listaykköseksi.
Kappaleet

Hyperactive – 5.45
Driven to Destruction – 7.06
Egoist Hedonist – 8.56
Left Out – 10.59
Hybrid Times – 11.53
Kokoonpano

Mariusz Duda – laulu, kitara, basso
Piotr Grudzinski – kitara
Piotr Kozieradzki – rummut
Michał Łapaj – kosketinsoittimet
Arvostelut

Allmusic:
Desibeli.net:
Imperiumi: 6½/10
Metal Storm: 9.0/10
Aiheesta muualla

Anno Domini High Definition Discogsissa. (englanniksi)
Albumi Anno Domini High Definition Encyclopaedia Metallum -sivustolla (englanniksi)
Riverside
| Mariusz Duda • Mitloff • Michał Łapaj • Maciej MellerJacek Melnicki • Piotr Grudziński |
| --- | --- |
Studioalbumit:  Out of Myself • Second Life Syndrome • Rapid Eye Movement • Anno Domini High Definition • Shrine of New Generation Slaves • Love, Fear and the Time Machine • Wasteland • ID.Entity
EP:t:  Voices in My Head • Memories in My Head
Livealbumit:  Reality Dream • Lost 'n' Found - Live in Tilburg
Singlet:  "Loose Heart" • "Conceiving You" • "02 Panic Room" • "Schizophrenic Prayer" • "Celebrity Touch" • "Shine/Time Travellers" • "Vale of Tears"
Demot:  Riverside
Katso myös:  Hate • Domain • Thunderbolt • Lunatic Soul
Asovantokko

| Asovantokko |
| --- | --- |
 Iranista pyydetty yksilö
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Gobioidei
Heimo::  Tokot Gobiidae
Suku::  Knipowitschia
Laji::  caucasica
Kaksiosainen nimi
 Knipowitschia caucasica  (Berg, 1916) 
Katso myös
   Asovantokko Wikispeciesissä   Asovantokko Commonsissa 
Infobox OKNimi-testi OKIUCN-testi OK: 
Asovantokko (Knipowitschia caucasica) on tokkojen heimoon kuuluva kala, joka elää Beyşehirjärvessä Turkissa. Kala elää korkeintaan kaksi vuotta vanhaksi.
Ulkonäkö ja koko

Asovantokko on kooltaan hyvin pieni, korkeintaan viiden senttimetrin mittainen. Ulkonäöltään se ei ole mitenkään koristeellinen. Selkäevässä on pieni sininen alue. Keltaiset silmät ovat päästä jonkin verran koholla. Pyrstö on läpinäkyvä.
Levinneisyys ja elinympäristö

Joidenkin vahvistamattomien havaintojen mukaan lajia esiintyisi Adrianmeressä. Asovantokkoja oli jonkin verran Araljärvessä. Nykyisin koko järvi on kuivunut.
Aiheesta muualla

ITIS: Knipowitschia caucasica (englanniksi)
Antti Hartman

Antti Hartman (s. 3. helmikuuta 1981) on suomalainen LVI-alan yritysjohtaja ja yrittäjä. Hän on energiatekniikkaan ja energiansäästöratkaisuihin keskittyvän HögforsGST:n toimitusjohtaja ja yhtiön suurin osakas.
Elämä ja ura

Koulutukseltaan Hartman on kauppatieteiden maisteri.
Opiskellessaan kauppatieteitä Hartman aloitti työuransa OP-ryhmässä. Hän toimi yrityslainapuolella. Pankkimaailmasta Hartman siirtyi kaukolämmön lämmönjakolaitteisiin keskittyvän start-up-yrityksen talousjohtajaksi ja osakkaaksi vuonna 2005. Muutamaa vuotta myöhemmin yritysjärjestelyiden yhteydessä Hartmanista tuli toimitusjohtaja. Hän on yrityksen suurin omistaja.
Hartmanin mukaan energian kierrätykseen ja säästöön keskittymällä pystyttäisiin vähentämään kiinteistöjen energiankulutusta ja päästöjä noin 20–50 prosenttia. Hän on esittänyt investointitukia sellaisille yrityksille, jotka tekevät aidosti energiatehokkaita ratkaisuja.
Hartman on myös osallistunut  Nastolan Aurinkolinnan saneeraushankkeeseen yhtiönsä kautta. Hän on As Oy Nastolan Aurinkolan hallituksen puheenjohtaja.
Tunnustuksia

Hartman sai osuudestaan Nastolan Aurinkolinnan saneeraushankkeessa Lahden kaupungin myöntämän Nastola-kunniakirjan.
Yksityiselämä

Hartmanin perheeseen kuuluvat puoliso ja kaksi lasta.
Asteriski (täsmennyssivu)

Asteriski tai Asterisk voi tarkoittaa seuraavia:
Asteriski, tähtimäinen typografinen merkki.
Asteriski, Turun yliopiston tietojenkäsittelytieteiden opiskelijoiden ainejärjestö.
Asteriski, Betlehemin tähteä symbolisoiva liturgian alusta.
Asterisk, riippumaton puhelinkeskus-ohjelmisto.
"Asterisk", Orange Range -yhtyeen single.
Asterisk, Michiyo Akaishin manga.
Asterisk, yhdysvaltalaisen televisiosarjan Kovan lain 8. jakso 13:lla kaudella
Asterisco, Latinalaisen Amerikan MTV-kanavan televisio-ohjelma.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Asteriski”, voi hakea sivunnimihaulla, laajalla sivunnimihaulla tai tekstihaulla.
Asterismi

Asterismi voi tarkoittaa seuraavia:
asterismi, helposti tunnistettava tähtikuvio, joka ei kuitenkaan ole tähdistö
asterismi, gemmologiassa tavallisesti kuusisakaraisen tähden pyöröhiotun kiven pinnalla aiheuttava optinen ilmiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Asterismi”, voi hakea sivunnimihaulla, laajalla sivunnimihaulla tai tekstihaulla.
Asterion

Asterion (m.kreik. Ἀστερίων) oli kreikkalaisessa mytologiassa usean eri mieshahmon nimi.
Asterion, Teutamoksen poika, oli Kreetan kuningas, joka nai Europan sen jälkeen, kun Zeus oli kantanut tämän Kreetalle. Asterion kasvatti kolme poikaa, Minoksen, Sarpedonin ja Rhadamanthyksen, jotka Europe sai suhteesta Zeuksen kanssa.
Asterion, Kometeen ja Fereen tyttären Antigonen poika, joka mainitaan yhtenä argonauteista.
Asterion, Minoksen poika, jonka Theseus löi.
Asterion, joen jumala Argoksessa, jota Hera ja merenjumala Poseidon pyysi Foroneuksen, Kefisoksen ja Inakhoksen kanssa päättämään, kumpi heistä saisi hallita Argoliksessa. Näiden ratkaistua kiistan Heran hyväksi, Poseidon suitsi rangaistukseksi jokien alkulähteet niin, että ne kuivuivat kesäisin.
Assumpta Serna

Assumpta Serna vuonna 2018.
Assumpta Serna (s. 1957 Barcelona) on espanjalainen näyttelijä.
Serna on esittänyt naispääosaa Pedro Almodóvarin elokuvassa Matador (1986). Muita filmirooleja hänellä on ollut esimerkiksi elokuvissa Suloiset hetket (Dulces horas, 1982), Villi orkidea (Wild Orchid, 1990), Shooter (The Shooter, 1995) ja Noitapiiri (The Craft, 1996).
Aiheesta muualla

Assumpta Serna Internet Movie Databasessa. (englanniksi)
Assuanin kuvernementti

| Assuanin kuvernementti محافظة أسوان Muḥāfaẓat Aswān |
| --- | --- |

 Lippu
 Sijainti
 Koordinaatit: 23.59°N, 32.82°E 
Valtio:  Egypti
Hallinto:  
 – hallinnollinen keskus:  Assuan
Pinta-ala:  62 726,0 km²
Väkiluku (2006):  1 186 482
Lyhenteet:  
 – ISO 3166:  EG-ASN
Assuanin kuvernementti (arab. محافظة أسوان‎, Muḥāfaẓat Aswān) on yksi Egyptin kuvernementeistä. Alueen pinta-ala on 62 726,0 km² ja väkiluku 1 186 482 (2006). Kuvernementin hallinnollinen keskus on Assuan.
Aiheesta muualla

Kuvia tai muita tiedostoja aiheesta Assuanin kuvernementti Wikimedia Commonsissa
Auralisointi

Auralisointi on menetelmä, jolla simuloidaan ja mallinnetaan äänikenttää virtuaalitilassa. Sitä hyödynnetään määrittelemään rakennusten, konserttisalien ja julkisten tilojen ääniympäristöjä sekä luomaan yhtenäisiä ääniympäristöjä immersiivisissä virtuaalijärjestelmissä.
Historia

Englanniksi termiä "auralization" käytti ensimmäisenä Kleiner et al. artikkelissaan, joka julkaistiin AES:n lehdessä vuonna 1991.
Laskentatehon kasvaminen mahdollisti ensimmäisen akustiikan mallinnusohjelmiston kehittämisen 1960-luvun lopulla.
Perusteet

Auralisointeja hyödynnetään ohjelmistoissa, jotka käsittelevät virtuaalisia akustiikkamalleja. Ohjelmistot konvoloivat tai miksaavat "kuivana" (tai kaiuttomassa huoneessa) nauhoitettuja äänitteitä mallinnetun tilan impulssivasteen kanssa.
Impulssivasteen  h(t) määrittämisen jälkeen äänilähteen  s(t) simulointi kohdeympäristössä saadaan konvoluutiolla:
r(t)=h(t)*s(t).
Tuloksena saatu ääni  r(t) kuullaan kuin äänilähde olisi soinut kyseisessä ympäristössä.
Binauraalisuus

Realistiseen auralisointiin vaaditaan ihmiskuulon emulointia. Erityisen tärkeää emulaatiolle on korvien sijainti ja orientaatio suhteessa virtuaalisten äänilähteiden sijainteihin. Jotta simuloitu ääni kuulostaisi uskottavalta, tilaimpulssivasteiden nauhoittamiseen voidaan hyödyntää keinopäätä, jonka korviin on asennettu mikrofonit. Vaihtoehtoisesti voidaan käyttää mikrofonihilaa, muuntaa signaali Ambisonics-formaattiin ja myöhemmin miksata binauraaliseksi signaaliksi.
Pään siirtofunktioilla (HRTF, engl. Head Related Transfer Function) voidaan yksinkertaistaa ylläolevaa prosessia. Tällöin voidaan käyttää joko mitattua tai simuloitua monoauraalista impulssivastetta, joka konvoloidaan halutun äänisignaalin kanssa. Äänikokemusta koostettaessa tulossignaaliin konvoloidaan myös pään asentoa vastaava HRTF, jolloin ääni kuulostaa tulevan halutusta tulosuunnasta.
Käännös suomeksi